У паняцця ёсць і іншыя значэнні, гл. Пентагон (значэнні).

Пентагон
Выгляд зверху
**Пентагон** (літар. пяцікутнік) — будынак у Вашынгтоне, галоўная сядзіба Дэпартаменту абароны ЗША. Таксама, публіцыстычны сінонім для самога амерыканскага ваеннага ведамства.
Збудаваны ў 1943, пяцікутны ў плане будынак застаецца адным з найбольшых офісных будынкаў у свеце памерамі (зв. 28 км калідораў) і персаналам (да 23 тыс. работнікаў і 3 тыс. абслугі), а таксама адным з найбольш эфектыўных — пераход паміж двума адвольнымі пунктамі будынку займае не болей за 7,5 мін.

Праект
------

Галоўнымі архітэктарамі праекту былі Эдвін Бергстрам і Дэвід Дж. Вітмер. Будынак быў задуманы і аформлены ў заданне ў ліпені 1941 начальнікам Аддзелу будаўніцтва Штабу галоўнага кватэрмайстра, брыгадным генералам Брэганам Б. Самервелам, і мусіў задавальняць патрэбу ў месцы для памножанага персаналу Ваеннага дэпартаменту ЗША, які тады мясціўся ў 17 розных будынках у трох гарадах. Заданая змястоўнасць будынку складала 40 тыс.ч. Асноўныя рысункі і перспектыўныя планы праекту былі скончаныя за 5 дзён, пад 22.7.1941, канчаткова ўхваленыя 14.8.1941.

Незвычайная пяцікутная форма будынку была вынікам яго пачатковай прывязкі побач з Арлінгтонскімі мемарыяльнымі могілкамі, на зямельным участку, зрэзаным на куце дарогай. Самая пачатковая форма — простакутніка са зрэзаным рогам, была адкінутая як неэфектыўная, што і абумовіла выбар формы правільнага пяцікутніка, які даў назву будынку. Дзеля эфектыўнасці выкарыстання месца быў прыняты план канцэнтрычных контураў, злучаных радыяльнымі, з канцэнтрычнымі раздзяляльнымі дварамі. Адметна, што эскізны і рабочы праект былі скончаныя за 34 дні.

Аднак, змяшчэнне будынку побач з Арлінгтонскім мемарыялам і на лініі прагляду ў бок гістарычнага цэнтру Вашынгтону, выклікала сур'ёзныя пярэчанні, і Ф. Рузвельт скарыстаў сваё права перамясціць пляцоўку далей на поўдзень, тым самым, між іншым, змясціўшы будынак у зону паводкавага затаплення.

Будаўніцтва
-----------

Будаўніцтва вялося на месцы балотаў і пустак, была пачатая 11.9.1941 і скончаная 15.1.1943. Падмурак запатрабаваў перамяшчэння 4,2 млн куб.м зямлі і мацавання 41.492 бетонных паляў. Дадаткова, з прылеглага рэчышча Патамаку былі вынятыя 680 тыс. т пяску і жвіру, якія былі перапрацаваныя ў 333 тыс. куб.м бетону, які пайшоў на сцены будынку.

У найбольш напружаныя часіны на будоўлі працавалі ў тры змены 15 тыс.ч. уночы — пад святлом пражэктараў. Будоўля адбывалася так хутка, что часам апярэджвала праектаванне. Так, пяты паверх, які спачатку не планаваўся, застаўся без вокнаў.

Будоўля каштавала 83 млн долараў (*Гл. таксама*: Кошты ЗША 1943), але з тым, што будынак замяніў сабою 17 іншых будынкаў Дэпартаменту абароны, ён акупіўся за 7 гадоў.

Літаратура
----------

* *Carolyn Gard*. The Attack on the Pentagon on September 11, 2001 // The Rosen Publishing Group, 2003, 64 стар.
* *Alfred Goldberg.* Pentagon 9/11 // Government Printing Office, 2007, 280 стар.

Спасылкі
--------

* Афіцыйная пляцоўка будынку ў Сеціве. Архівавана 18 снежня 2011.

| ⛭Узброеныя сілы ЗША |
| --- |
| Кіраўніцтва | 
Вярхоўны галоўнакамандуючы **·** 
Міністр абароны **·** 
Намеснік міністра абароны **·** 
Аб’яднаны камітэт начальнікаў штабоў **·** 
Камітэт Узброеных сіл **·** 
Камітэт Сената ЗША па ўзброеных сілах **·** 
Спіс военачальнікаў **·** 
Закон Галдуотэра-Нікалса
 |
| Арганізацыя | 

|  |  |
| --- | --- |
| Дэпартамент |  Міністэрства абароны: Армія (Сакратар) **·** Флот (Сакратар) **·** Ваенна-паветраныя сілы (Cекретарь) |
| Віды войскаў | United States Army seal Армія (Начальнік штаба) **·** United States Air Force seal Ваенна-паветраныя сілы (Начальнік штаба) **·** United States Coast Guard seal Берагавая ахова (Камандуючы) **·** United States Marine Corps seal Корпус марской пяхоты (Камандуючы) **·** United States Navy Seal Ваенна-марскія сілы (Кіраўнік ваенна-марскімі аперацыямі) |
| Іншыя службы | PHS Commissioned Corps seal Афіцэрскі корпус службы аховы здароўя **·** NOAA Corps seal Афіцэрскі корпус акіянічных і атмасферных даследаванняў |
| Аб’яднанае камандаванне | Паўночнае **·** Цэнтральнае **·** Еўрапейскае **·** Ціхаакіянскае **·** Паўднёвае **·** Афрыка **·** Аб’яднанымі сіламі **·** Адмысловых аперацый **·** Стратэгічнае **·** Транспартнае |
| Дапаможныя | Ваенная сістэма радыёсувязі **·** Гандлёвы флот **·** Марская служба **·** Грамадзянскі аэранавігацыйны патруль **·** Дапаможная берагавая ахова |
| Іншае | Рэзерв **·** Нацыянальная гвардыя **·** Вайсковы ўлік |

 |
| Структура | 
Пентагон **·** 
Ваенныя базы **·** 
Бюджэт **·** 
Падраздзяленні: А, МП, ВМС, ВПС, БА
 |
| Аперацыі і гісторыя | 
Прысутнасць у іншых краінах **·** 
Канфлікты **·** 
Войны **·** 
Гісторыя **·** 
Караблі ВМС ЗША, страчаныя ў Другой сусветнай вайне: (1—229) · (230—527) · (528—714) **·** 
XXI стагоддзе
 |
| Персанал | 

|  |  |
| --- | --- |
| Абмундзіраванне | А, МП, ВМС, ВПС, БА **·** Узнагароды і ўпрыгожванні **·** Значкі |
| Званні | Сяржанты і радавыя: А, МП, ВМС, ВПС, БА **·** Афіцэры:А, МП, ВМС, ВПС, БА |

 |
| Зброя | 

|  |  |
| --- | --- |
| Зямля | Індывідуальная зброя **·** Экіпаж **·** Транспарт |
| Мора | Караблі і судны **·** Марская зброя **·** Рэактары |
| Паветра | Авіяцыя **·** Абазначэнні **·** Верталёты |
| Іншае | Электроніка **·** Сцягі **·** Ежа **·** Ядзерная зброя **·** Зброя масавай паразы |

 |